
Par dzīvokļa īpašuma “Gatves 7” – 9, Rankā, Rankas pagastā, Gulbenes novadā,
nosacītās cenas apstiprināšanu
Gulbenes novada pašvaldības dome 2026.gada 28.maijā pieņēma lēmumu Nr. GND/2026/379 “Par dzīvokļa īpašuma “Gatves 7” – 9, Ranka, Rankas pagasts, Gulbenes novads, nodošanu atsavināšanai un piedāvājuma nosūtīšanu dzīvokļa īrniekam” (protokols Nr. 9; 34.p), ar kuru nolēma nodot atsavināšanai Gulbenes novada pašvaldībai piederošo dzīvokļa īpašumu “Gatves 7” – 9, Rankā, Rankas pagastā, Gulbenes novadā, kadastra numurs 5084 900 0250, kas sastāv no četru istabu dzīvokļa ar platību 74,7 kv.m. (telpu grupas kadastra apzīmējums 50840080314001009), pie tā piederošajām kopīpašuma 727/7910 domājamajām daļām no dzīvojamās mājas (būves kadastra apzīmējums 50840080314001) un 727/7910 domājamajām daļām no zemes ar kadastra apzīmējumu 50840080314 (turpmāk – Dzīvokļa īpašums), par brīvu cenu un iekļaut Dzīvokļa īpašumu vienotajā uzskaites sistēmā kā atsavināšanai nododamo dzīvojamo telpu, un nosūtīt dzīvokļa īpašuma īrniekam […], rakstisku piedāvājumu iegādāties šo dzīvokli.
Gulbenes novada pašvaldības dome 2026.gada 30.jūlijā pieņēma lēmumu Nr. GND/2026/582 “Par dzīvokļa īpašuma “Gatves 7” – 9, Ranka, Rankas pagasts, Gulbenes novads, atsavināšanu īrniekam” (protokols Nr. 14; 49.p.), ar kuru nolēma nodot atsavināšanai Gulbenes novada pašvaldībai piederošo Dzīvokļa īpašumu par brīvu cenu […] un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
Atbilstoši sertificēta vērtētāja – Sabiedrība ar ierobežotu atbildību “DZIETI”, reģistrācijas Nr. 42403010964, juridiskā adrese: Atbrīvošanas aleja 81, Rēzekne, Rēzeknes novads, LV-4601, sagatavotajai 2026.gada 27.augusta vērtēšanas atskaitei (Gulbenes novada pašvaldībā saņemta 2026.gada 8.septembrī un reģistrēta ar Nr. GND/4.18/26/3372-D) par nekustamā īpašuma tirgus vērtību objekta tirgus vērtība ir 4400 EUR (četri tūkstoši četri simti euro).
Publiskas personas mantas atsavināšanas likuma 37.panta pirmās daļas 4.punktā noteikts, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu. Savukārt, šā panta piektajā daļā noteikts, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.
Saskaņā ar Pašvaldību likuma 10.panta pirmās daļas 16.punktu noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Ņemot vērā Gulbenes novada pašvaldības īpašuma novērtēšanas un izsoļu komisijas 2026.gada 15.septembra sēdes lēmumu “Par dzīvokļa īpašuma “Gatves 7” – 9, Rankā, Rankas pagastā, Gulbenes novadā, nosacītās cenas noteikšanu”, protokols Nr. GND/2.7.2/26/20 (6.§), pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta pirmās daļas 4.punktu un piekto daļu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. [bookmark: _Hlk240019822]APSTIPRINĀT Gulbenes novada pašvaldībai piederošā dzīvokļa īpašuma “Gatves 7” – 9, Rankā, Rankas pagastā, Gulbenes novadā, kadastra numurs 5084 900 0250, kas sastāv no četru istabu dzīvokļa ar platību 74,7 kv.m. (telpu grupas kadastra apzīmējums 50840080314001009), pie tā piederošajām kopīpašuma 727/7910 domājamajām daļām no dzīvojamās mājas (būves kadastra apzīmējums 50840080314001) un 727/7910 domājamajām daļām no zemes ar kadastra apzīmējumu 50840080314, nosacīto cenu 4400 EUR (četri tūkstoši četri simti euro).
2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā dzīvokļa īpašuma atsavināšanu.
3. Lēmuma izpildes kontroli veikt Gulbenes novada pašvaldības izpilddirektoram.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam — rakstveidā, mutvārdos vai citādi — , neietekmē tā stāšanos spēkā.

